Di 1981 ifɣed si Batna s usileɣ umezgun. Aseggas seld (1982) i sufɣed tarbaɛt tamezwarut n umezgun s tutlayt tazwawt, isem-is Imuzar di Bgayet. Tacuquft-is tamezwarut id turar isem-is Ineggura id iḥekun amecwar n ilemzi seg uɣerbaz ar Luzin. Deg 1983, isuqel-d ar tutlayt tazwawt tacuqquft n B. Brecht umi isem-a « mère courage ». Deg 1985, isuqel-d « Voix de femmes » n Kateb Yasin. Ma di 1986, isuqel-d « Pour Jean Lmouhoub Amrouche » n Racid Sufi. Di 1987, itteka ar tarbaɛt umezgun Tadukli di yiwet n tcequft isem-is: Agerruj yigujilen.